Άρνολντ του Σινύ

Ο Άρνολντ, κόμης του Σινύ, (Γαλλική γλώσσα : Arnold, πέθανε στις 16 Απριλίου 1106) από την Δυναστεία των Καρολιδών ήταν γιος του Λουδοβίκου Β΄ κόμη του Σινύ και της Σοφίας, διαδέχθηκε τον πατέρα του ως κόμης του Σινύ πριν το 1066.
Είναι γνωστός για τις πολλές συγκρούσεις του με τις αρχές. Το μόνο θετικό που έκανε ήταν η ίδρυση του αββαείου του Ορβάλ μαζί με τον Κορράδο Α΄ κόμη του Λουξεμβούργου. Ακόμη ξεκίνησε και άλλα θρησκευτικά ιδρύματα, ως εξιλέωση για τα κρίματά του. Επιτέθηκε σε κληρικούς, ιδίως στον Ερρίκο επίσκοπο της Λιέγης, συγγενή τού Γοδεφρείδου Γ΄ δούκα της Κάτω Λωρραίνης (μάλλον διότι ο πατέρας του Γοδεφρείδου Γ΄ είχε σκοτώσει τον παππού του Άρνολντ) και στον διάδοχο του Ερρίκου, τον Ότμπερτ.
Υπάρχει η ιστορία ότι ήταν σε αντιπαράθεση με τον Γοδεφρείδο κύριο του Μπουγιόν (η μητέρα του Ίντα ήταν κόρη του Γοδεφρείδου Γ΄), αλλά τελικά έγιναν φίλοι και του έδωσε τους δύο γιους του Όθωνα Β΄ και Λουδοβίκο μαζί του στην Α΄ Σταυροφορία. Ο Γοδεφρείδος έγινε ο πρώτος βασιλιάς της Ιερουσαλήμ. Αλλά αυτή η ιστορία είναι κατασκευασμένη από τον 6ο απόγονό του, για να συμμετάσχει σε κονταρομαχία με τον Ροδόλφο Α΄ των Αψβούργων της Γερμανίας. Στην πραγματικότητα ήταν εχθροί.

Είναι σαφές ότι ο Όθων και ο Λουδοβίκος δεν συμμετείχαν ποτέ σε Σταυροφορία αν και καταγράφονται τα ονόματα τους στον κατάλογο των Σταυροφόρων. Ο στρατός του Λουδοβίκου περιείχε πολλούς ευγενείς από το δουκάτο, ιδιαίτερα κόμητες, οι ευγενείς στην Κάτω Λοθαριγγία δεν ήταν όλοι υποτελείς του δούκα και δεν ήταν υποχρεωμένοι να τον ακολουθήσουν παρά την σοβαρότητα της αποστολής. Οι πιο αξιοσημείωτοι απόντες ήταν ο Αλβέρτος Γ΄ του Ναμύρ και ο Ερρίκος της Κάτω Λωρραίνης, ανήκαν στον συνασπισμό που βρισκόταν σε πόλεμο με τον Γοδεφρείδο και τους συμμάχους του. Το 1108 οι μοναχοί από την Καλαβρία, που είχε καλέσει ο πατέρας του να ιδρύσουν τη μονή του Ορβάλ, έφυγαν και η μονή έγινε ερείπια. Ο γιος του Όθων Β΄ την ανακαίνισε και εγκατέστησε Κιστερκιανούς εκεί.
Ο Άρνολντ επιχείρησε να συλλάβει την Ριχίλδη του Αινώ, χήρα του Βαλδουίνος ΣΤ΄ της Φλάνδρας και τον γιο της Βαλδουίνο Β΄ του Αινώ. Η Ριχίλδη πήγε για προσκύνημα στην Ρώμη με τον γιο της (1082), με την επιστροφή τους (1084) έμαθε τα σχέδια του Άρνολντ και κατέφυγε στο Αβαείο του Σαίντ Ουμπέρ. Τον διαδέχθηκε ο πρωτότοκος γιος του Όθων Β΄.

Οικογένεια

Νυμφεύτηκε πρώτα την Αδελαΐδα κόρη του Ιλντουίν Δ΄ κόμη του Μονντιντιέ, Ρουσύ & Ραμερούπ και είχε τέκνα:

Όθων Β΄ 1065-μετά το 1131, κόμης του Σινύ.
Λουδοβίκος ιδρυτής της μονής του Σαιν-Βαλπούρζ στο Σινύ.
Χαλίντε/Χαντβίντα, παντρεύτηκε τον Ντόντο κύριο του Κονς-λα-Γκρανβίλ. Η Χαλίντε ακολούθησε τον σύζυγό της στη Σταυροφορία και επέστρεψε με πολύτιμα αφιερώματα για τον Αγ. Ουμπέρ-αν-Αρντέν. 
Κλεμένσια, παντρεύτηκε τον Ουχέλ ντε Βαχά, καστελάνο του Μιρβάρ.
Μπεατρίς.
(ανώνυμη κόρη).

Έπειτα ο Άρνολντ έκανε δεύτερο γάμο με την Ερμενγάρδη· δεν απέκτησαν τέκνα.

Έκανε τρίτο γάμο με την Αγνή και είχε τέκνο:

Αντέλμπερο Γ΄ του Σινύ, επίσκοπος του Βερντέν.

Παραπομπές

Πηγές
Guenée, Bernard (1978). "Les généalogies entre l'histoire et la politique: la fierté d'être Capétien, en France, au Moyen Age". Annales: Histoire, Sciences Sociales (No. 3 (May - Jun.)).
Laret-Kayser, Arlette, Entre Bar et Luxembourg : Le Comté de Chiny des Origines à 1300, Bruxelles (éditions du Crédit Communal, Collection Histoire, série in-8°, n° 72), 1986
Murray, Alan V., "The Army of Godfrey of Bouillon, 1096–1099: Structure and Dynamics of a Contingent on the First Crusade" (PDF)[permanent dead link], Revue belge de philologie et d'histoire 70 (2), 1992

Δυναστεία των Καρολιδών